Mednarodna konferenca »SEE Automotive Conference - Connect & Supply 2026«
2026-05-12 08:00 - 2026-05-13 17:00 (Europe/Brussels) | Beograd, Serbia
Avtomobilski grozd Srbije v okviru Enterprise Europe Network organizira mednarodno konference »SEE Automotive Conference - Connect & Supply 2026«, ki bo potekala od 12. do 13. maja 2026 v Hotel Crowne Plaza, Beograd, Srbija.

Konferenca bo združila več kot 300 odločevalcev iz več kot 200 avtomobilskih podjetij, vključno s proizvajalci originalne opreme (OEM) ter dobavitelji prve in druge ravni (Tier 1 in Tier 2), ter ponudila edinstveno platformo za povezovanje, izmenjavo vpogledov in razvoj novih poslovnih priložnosti po vsej regiji.
Ključne teme konference:

Avtomobilska industrija 2026+: Pričakovanja in izzivi
Prihodnost: Perspektive OEM-ov in TIER 1 dobaviteljev
Baterije proti vodiku: Kaj je prihodnost?
Trajnostna proizvodnja v avtomobilski industriji
Pametna mobilnost in avtonomna vozila: Kdaj bo trg pripravljen?
Programska oprema v mobilnosti: Pritisnite gumb
Uspešne zgodbe iz industrij e-mobilnosti
Tradicionalni panel: Kako postati dobavitelj TIER 1 podjetij
B2B srečanja

Zakaj ne smete zgrešiti tega dogodka:

Priložnost za neposredno sodelovanje z vodilnimi predstavniki OEM-ov in podjetij TIER 1/2.
Ekskluzivni vpogledi v najnovejše trende in strategije.
Mreženje z več kot 300 strokovnjaki iz več kot 200 podjetij.
B2B srečanja po vaši izbiri – vi izberete, s kom se boste srečali!
Interaktivne seje in panelne razprave z najboljšimi strokovnjaki.

Kotizacija:

450 EUR - za prijave do 3. aprila 2026
500 EUR - za prijave od 4. aprila do 30. april 2026
550 EUR - za prijave po 30. aprilu 2026

Kotizacija vključuje:
• Udeležba na konferenci.• Kosila, odmori za kavo in slavnostna večerja.• Udeležba na B2B srečanjih.• Dostop do mobilne aplikacije konference (Android in iOS), ki omogoča neposredno komunikacijo z udeleženci in govorci, dogovarjanje za sestanke, seje vprašanj in odgovorov (Q&A) ter druge funkcionalnosti za izboljšanje vaše konferenčne izkušnje.
Ostali individualni stroški: hotelska namestitev
Prijava na konferenco in B2B - tukaj
Ne zamudite priložnosti, da postanete del največjega avtomobilskega dogodka v regiji!

Zaposlovanje tujcev iz tretjih držav - zakonodaja, postopki in izzivi v praksi
2026-05-19 09:00 - 23:30 | Zoom
Številna podjetja zaradi pomanjkanja kadra v Sloveniji zapolnijo delovna mesta s kandidati iz tako imenovanih tretjih držav. Takšni postopki pa lahko prinesejo vrsto praktičnih in pravnih izzivov. Na webinarju bomo podrobneje predstavili celoten postopek zaposlovanja tujcev v Sloveniji. Poseben poudarek bomo namenili zaposlovanju državljanov iz tako imenovanih tretjih držav, za katere veljajo posebni pogoji in posebni postopki zaposlovanja. Udeleženci bodo spoznali ključne zakonodajne zahteve, potrebne korake za pridobitev dovoljenj za delo in prebivanje, pa tudi najpogostejše izzive, s katerimi se podjetja srečujejo v praksi. Namen webinarja je ponuditi jasen in uporaben pregled postopkov, ki bo podjetjem olajšal načrtovanje in izvedbo zakonitega zaposlovanja tujih delavcev v Sloveniji.

Javna agencija Republike Slovenije za spodbujanje investicij, podjetništva in internacionalizacije (SPIRIT Slovenija, javna agencija) in Ministrstvo za gospodarstvo, turizem in šport v sodelovanju z Obrtno-podjetniško zbornico Slovenije organiziramo strokovni spletni seminar:
»ZAPOSLOVANJE TUJCEV IZ TRETJIH DRŽAV - ZAKONODAJA, POSTOPKI IN IZZIVI V PRAKSI«,
ki bo 19. 5. 2026 od 9:00 do 11:15 ure
Vsebina:

Splošni pregled zaposlovanja in dela tujcev
Postopki in pogoji za pridobitev enotnega dovoljenja za prebivanje in delo
Zaposlovanje državljanov BiH in Srbije na podlagi bilateralnih sporazumov
Sezonska dela v gostinstvu in turizmu
Modra karta EU
Izzivi pri zaposlovanju tujcev v Republiki Sloveniji

Predavateljica:

Neža Sevčnikar je svetovalka v Svetovalnem centru Obrtno-podjetniške zbornice Slovenije z dolgoletnimi izkušnjami na področju zaposlovanja, predvsem zaposlovanja, samozaposlovanja in dela tujcev. Njene izkušnje, pridobljene v javni instituciji, ji omogočajo celovit in praktičen pristop k svetovanju podjetjem. Specializirana je za čezmejno opravljanje storitev in pravne zahteve v tujini. Podjetjem nudi podporo pri pripravi dokumentacije, zagotavljanju skladnosti z lokalno zakonodajo in predpisi ter pri zaposlovanju tujcev in pridobivanju delovnih dovoljenj v Sloveniji.
Ostale informacije glede prijave in kontakt:
Objava dogodka na spletnih straneh OZS z obvezno spletno prijavo - spodaj
Trajanje: 3 šolske ure
Lokacija: ZOOM
Brezplačna udeležba za vsa podjetja
Udeleženci pred začetkom seminarja na e-mail prejmejo gradivo predavateljice
Več informacij na izobrazevanje@ozs.si in 01 / 58 30 504Vabljeni!

PRIJAVA

Dan inovativnosti 2026
2026-09-15 13:00 - 20:00 | Kongresni center Brdo, Predoslje 39, Kranj, Slovenija
Nacionalna priznanja bodo podeljena 15. septembra 2026 na 𝟮𝟰. 𝗗𝗻𝗲𝘃𝘂 𝗶𝗻𝗼𝘃𝗮𝘁𝗶𝘃𝗻𝗼𝘀𝘁𝗶 𝗚𝗭𝗦 na Brdu pri Kranju.
Več informacij sledi.

Čezmejno poslovanje slovenskih podjetij – izzivi in priložnosti pri izvajanju storitev v Avstriji in drugih EU državah
2026-10-13 09:00 - 23:30 | Zoom
Na webinarju bomo obravnavali ključne vidike čezmejnega opravljanja storitev v Avstriji, s posebnim poudarkom na evropskem, avstrijskem in slovenskem zakonodajnem okviru, ki ureja napotitve delavcev in začasno opravljanje storitev v drugih državah članicah EU. Udeleženci bodo spoznali, kdaj in pod katerimi pogoji lahko slovensko podjetje zakonito posluje v Avstriji, katere zahteve mora izpolnjevati ter katere dokumente mora predložiti pristojnim avstrijskim organom. Cilj webinarja je ponuditi celovit pregled postopkov, obveznosti in praktičnih izzivov, ki omogočajo zakonito, učinkovito in varno izvajanje storitev v Avstriji ter drugih državah Evropske unije, ob hkratnem izogibanju tveganjem in sankcijam zaradi kršitev delovno-pravne in socialne zakonodaje.

Javna agencija Republike Slovenije za spodbujanje investicij, podjetništva in internacionalizacije (SPIRIT Slovenija, javna agencija) in Ministrstvo za gospodarstvo, turizem in šport v sodelovanju z Obrtno-podjetniško zbornico Slovenije organiziramo strokovni spletni seminar:
»ČEZMEJNO POSLOVANJE SLOVENSKIH PODJETIJ – IZZIVI IN PRILOŽNOSTI PRI IZVAJANJU STORITEV V AVSTRIJI IN DRUGIH EU DRŽAVAH«
ki bo 13. 10. 2026 od 9:00 do 11:15 ure
Na webinarju bodo udeleženci izvedeli:

Kateri evropski, slovenski in avstrijski pravni okviri so ključni za zakonito opravljanje dejavnosti v Avstriji in drugih državah EU,
kakšne obveznosti imajo podjetja in samozaposleni pred začetkom dela v tujini in med izvajanjem storitev,
katero dokumentacijo je treba zagotoviti in katere postopke opraviti pri pristojnih organih,
s katerimi najpogostejšimi praktičnimi izzivi in tveganji se podjetja srečujejo ter kako se izogniti sankcijam,
kako zagotoviti zakonito, učinkovito in varno izvajanje storitev v Avstriji in širše v EU.

Predavateljica:

Neža Sevčnikar je svetovalka v Svetovalnem centru Obrtno-podjetniške zbornice Slovenije z dolgoletnimi izkušnjami na področju zaposlovanja, predvsem zaposlovanja, samozaposlovanja in dela tujcev. Njene izkušnje, pridobljene v javni instituciji, ji omogočajo celovit in praktičen pristop k svetovanju podjetjem. Specializirana je za čezmejno opravljanje storitev in pravne zahteve v tujini. Podjetjem nudi podporo pri pripravi dokumentacije, zagotavljanju skladnosti z lokalno zakonodajo in predpisi ter pri zaposlovanju tujcev in pridobivanju delovnih dovoljenj v Sloveniji.

Ostale informacije glede prijave in kontakt:
Objava dogodka na spletnih straneh OZS z obvezno spletno prijavo - spodaj
Trajanje: 3 šolske ure
Lokacija: ZOOM
Brezplačna udeležba za vsa podjetja
Udeleženci pred začetkom seminarja na e-mail prejmejo gradivo predavateljice
Več informacij na izobrazevanje@ozs.si in 01 / 58 30 504
Vabljeni!

PRIJAVA
